IVL-THAIวิ่งฉิวติดMSCI
IVL-THAI วิ่งฉิวติดMSCI ตามโผ พร้อมเพิ่มน้ำหนักให้หุ้นธนาคารกสิกรไทยและบริษัทบีอีซีเวิลด์ด้วย
11 พ.ย. 2553

IVL-THAI วิ่งฉิวติดMSCI ตามโผ พร้อมเพิ่มน้ำหนักให้หุ้นธนาคารกสิกรไทยและบริษัทบีอีซีเวิลด์ด้วย
นักลงทุนยังคงให้ความสนใจซื้อหุ้นบริษัท อินโดรามา เวนเจอร์ส (IVL)และบริษัทการบินไทย(THAI) ส่งผลให้ราคาบวกขึ้นแรง ขณะที่ตลาดหุ้นโดยรวมอ่อนตัวลงเล็กน้อย  ส่วนหนึ่งเนื่องจากทั้งสองบริษัทได้รับคัดเลือกเข้าเป็นสมาชิกใหม่ของ MSCI AP exc Japan   ขณะเดียวกันได้เพิ่มน้ำหนักหุ้นธนาคารกสิกรไทย( KBANK )และบริษัทบีอีซีเวิลด์(BEC) แต่ลดน้ำหนักหุ้นธนาคารกรุงเทพ( BBL) และบริษัทบ้านปู( BANPU)
ทั้งนี้ หุ้นทั้งสองตัวที่ได้รับคัดเลือกเข้าคำนวณดัชนี MSCI นั้นตลาดรับทราบกันมานานแล้ว และราคาขยับขึ้นมาล่วงหน้ามามากแล้ว ดังนั้นนักลงทุนจะเพิ่มความระมัดระวังการลงทุน แม้ว่ากระแสเงินทุนต่างชาติต้องกลับมาเพิ่มน้ำหนักหุ้นเหล่านี้ก็ตาม 
นอกจากนี้ อีกปัจจัยหนึ่งที่ทำให้ราคาหุ้นIVL ดีดขึ้นแรง 1.50 บาท ซื้อขายบริเวณ 43.50 บาท เกิดจากไตรมาส3 มีกำไรสุทธิสูงถึง 2,933 ล้านบาท  พลิกจากขาดสุทธิในไตรมาส 2 และดีขึ้นมากเทียบกับระยะเดียวกันปีก่อนกำไรสุทธิ 572 ล้านบาท ส่วน THAI  บวก 2.25บาทซื้อขายที่47.25 บาท และBBL  ลดลง 2บาทซื้อขายที่153 บาท